Diari Oficial de la Generalitat Valenciana


Sumari del DOGV 4316, del 19-08-2002 (2002/8005)

ACORD de 27 de juny de 2002 de la Comissió Territorial d'Urbanisme de València, relatiu a la Modificació núm. 11 d'Alboraya.
----------------------------------------------------------------------------------------------------------------------------

### Dades del document

Número de DOGV
:   4316

Data del DOGV
:   19-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8005


Data del document
:   27-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alboraia
    * pla d'urbanisme

ACORD de 27 de juny de 2002 de la Comissió Territorial d'Urbanisme de València, relatiu a la Modificació núm. 11 d'Alboraya. [2002/8005]
  
Vist l'expedient remés per l'Ajuntament d'Alboraya referit a la Modificació núm. 11, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant Acord del ple de l'Ajuntament en sessió realitzada el 17 de gener de 2002. Durant el pertinent període d'exposició pública no es van presentar al·legacions, i es va aprovar provisionalment pel mateix òrgan en data 27 de març de 2002.
  
Segon
  
El projecte consta de memòria justificativa i plans d'ordenació.
  
Tercer
  
L'objecte del projecte és la Modificació del Pla General d'Ordenació Urbana d'Alboraya consistent a reordenar la xàrcia viària en l'àrea en què confluïxen els carrers de Meliana, Pare Luis Navarro, carrer del Mar, carrer de servici del passeig d'Aragó i carrer de Colom. S'afig un carrer de nova creació que, a continuació del carrer Luis Navarro conforma una illeta que dóna lloc a l'espai lliure 3-L04.
  
Es justifica en la solució de la regularització del trànsit en la zona en crear una xicoteta rotonda, i en l'ampliació de la parcel·la d'espai lliure 2-L04 amb l'objecte d'ampliar la Casa de la Cultura 10-G12.
  
Quart
  
Durant la tramitació de l'expedient no s'han sol·licitat informes sectorials.
  
Cinqué
  
Alboraya disposa de Pla General d'Ordenació Urbana aprovat definitivament per la Comissió Territorial d'Urbanisme en data 7 de maig de 1991.
  
Sisé
  
La Comissió Informativa de la Comissió Territorial d'Urbanisme de València, en sessió realitzada el 21 de juny de 2002, va emetre l'informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
En relació amb les determinacions previstes en la present modificació es consideren correctes des del punt de vista urbanístic i d'acord amb el que establix l'article 40 de la LRAU. Quant al compliment d'allò que s'ha exigit per l'article 55 de la LRAU i article 17 de l'annex al Reglament de Planejament de la Comunitat Valenciana s'aprecia que no es produïx increment d'aprofitament lucratiu ja que únicament es veu afectat el sòl dotacional públic.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha dit abans, la Comissió Territorial d'Urbanisme, en sessió realitzada el 27 de juny de 2002, acorda: aprovar la Modificació núm. 11 del Pla General d'Ordenació Urbana d'Alboraya.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 27 de juny de 2002.- El secretari de la Comissió Territorial d'Urbanisme: José Manuel Palau Navarro.